open-index/open-wikipedia-markdown huggingface dataset:
আল-রাহমা মসজিদ (লিভারপুল)

**আল-রাহমা মসজিদ** () হলো একটি মসজিদ যা যুক্তরাজ্যের লিভারপুলের টক্সটেথের হেদারলি স্ট্রিটে অবস্থিত। মসজিদটিতে ২,০০০ থেকে ২,৫০০ জন লোকের স্থান সংকুলান হয়। এটি লিভারপুলের আনুমানিক ২৫,০০০ মুসলিমদের পরিসেবা দিয়ে থাকে।

## বর্ণনা
মসজিদটি ১৯৫৩ সালে আলী হিজ্জাম কর্তৃক প্রতিষ্ঠিত হয়। তখন এটি তার বাড়ির একটি কক্ষে সীমাবদ্ধ ছিল। ১৯৬৫ সালে আল-রাহমা মসজিদের নির্মাণ কাজ শুরু হয় এবং মূল প্রার্থনা কক্ষটি ১৯৭৪ সালের জুলাই মাসে সম্পন্ন হয়। ১৯৭৯ সালে এতে মাদ্রাসা ও ইমামের কক্ষ যুক্ত হয়। বর্তমানে লিভারপুলে মুসলিম জনসংখ্যা বেড়ে ২৫,০০০ এবং এটি বহুবার সম্প্রসারণ করা হয়েছে। শুক্রবারে মসজিদে ২,০০০ থেকে ২,৫০০ লোকের স্থান সংকুলান হয়।

## বর্তমান অবস্থা
বর্তমান ভবনটি মূলত শহরটির ইয়েমেনী, সিরিয় এবং সোমালি জনগোষ্ঠীর দ্বারা ব্যবহৃত হয়, যারা লিভারপুলের মুসলিম জনসংখ্যার একটি বিশাল অংশ।

## চিত্রশালা

Al-Rahma Mosque, Liverpool 2020.jpg
Al-Rahma Mosque, Liverpool (2).JPG
Al-Rahma Mosque Plaque.JPG


## আরও দেখুন
* যুক্তরাজ্যের মসজিদের তালিকা
* লিভারপুল মুসলিম সোসাইটি
* বার্মিংহাম কেন্দ্রীয় মসজিদ
* ব্রিস্টল জামে মসজিদ
* লিডস গ্র্যান্ড মসজিদ
* ইস্টন জামে মসজিদ
* ব্ল্যাকপুল কেন্দ্রীয় মসজিদ

## তথ্যসূত্র

## বহিঃসংযোগ

* আল-রাহমা মসজিদ - প্রাতিষ্ঠানিক ওয়েবসাইট 
* লিভারপুল মুসলিম সোসাইটি - প্রাতিষ্ঠানিক ওয়েবসাইট 

বিষয়শ্রেণী:গম্বুজসহ মসজিদ
বিষয়শ্রেণী:ইংল্যান্ডের মসজিদ
বিষয়শ্রেণী:লিভারপুলের ভবন ও স্থাপনা
বিষয়শ্রেণী:১৯৭৪-এ ইংল্যান্ডে প্রতিষ্ঠিত
বিষয়শ্রেণী:যুক্তরাজ্যে সুন্নি ইসলাম
অলিভিয়েট বাইস

**অলিভিয়েট বাইস** (পূর্ব পদনামঃ **ডারুহি,** জন্মঃ ১২ মে ১৯৬৮) ভানুয়াটু'র এস্পিরিটু সান্টো'তে জন্মগ্রহণকারী একজন মহিলা দৌড়বিদ। তিনি গ্রীষ্মকালীন অলিম্পিক গেমসে অংশগ্রহণকারী ভানুয়াটু'র প্রথম মহিলা ক্রীড়াবিদ। সিউলে আয়োজিত ১৯৮৮ সালের গ্রীষ্মকালীন অলিম্পিকে মল্লক্রীড়ায় ১০০ মিটার ও ২০০ মিটার প্রতিযোগিতায় তার দেশের প্রথম মহিলা দৌড়বিদ হিসেবে অংশ নিয়েছিলেন।

## অলিম্পিক পরিসংখ্যান
সিউল অলিম্পিক গেমসে তিনি ১০০ মিটার ও ২০০ মিটার দৌড়ের প্রতিযোগী ছিলেন। ১০০ মিটার প্রতিযোগিতায় তিনি ৮ জন প্রতিযোগীর মধ্যে ৭ম স্থান অধিকার করেছিলেন। দৌড় শেষ করতে তার ১৩ সেকেন্ড সময় লেগেছিল। ফলাফল সরূপ তিনি পরের রাউন্ডে উত্তীর্ণ হতে পারেননি। ২০০ মিটারের প্রতিযোগীতায় তিনি ৭ জন প্রতিযোগীর মধ্যে ৫ম স্থানে থেকে দৌড় শেষ করেন এবং পরের পর্বের জন্য অনুত্তীর্ণ হয়েছিলেন।

## তথ্যসূত্র

বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নারী ক্রীড়াবিদ
বিষয়শ্রেণী:নারী স্প্রিন্টার
বিষয়শ্রেণী:ভানুয়াটীয় নারী স্প্রিন্টার
বিষয়শ্রেণী:অলিম্পিক প্রতিযোগী
বিষয়শ্রেণী:১৯৮৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
আড়ং কেল

**আড়ং কেল** (উর্দু: آرنگ خیل) পাকিস্তানের আজাদ কাশ্মীরের নীলাম উপত্যকার একটি গ্রাম ও পর্যটন স্পট। এটি কেলের উপরে পাহাড়ের চূড়ায়  ফুট (২,৫৫৪ মিটার) উচ্চতায় অবস্থিত।

## প্রবেশ্যতা
কেল থেকে ২ কিলোমিটার (১.২ মাইল) ভ্রমণ করে গ্রামটিতে প্রবেশ করা যায়। পাকিস্তান সেনাবাহিনী দ্বারা পরিচালিত এক কিলোমিটার দীর্ঘ চেয়ারলিফট দ্বারাও ইহায় যাওয়া যায়। কেল পৌঁছতে লোকেরা সাধারণত মুজফারাবাদ থেকে নীলাম উপত্যকায় প্রবেশ করে। চেয়ারলিফট থেকে যাত্রা শুরু করার পরে আপনাকে আনুমানিক ১ ঘণ্টা ভ্রমণ করে গ্রামে যেতে হবে।
## চিত্রমালা

চিত্র:Night at Arrang Kel.jpg
চিত্র:Arang Kel Neelum.jpg|আরাং কেল
চিত্র:Arrang Kel, AJK.jpg
চিত্র:Aran Kel, Neelum Valley AJK (Pakistan).jpg|শীতে আরাং কেল
চিত্র:ArangKel in Morning Bliss.jpg
চিত্র:Charming Arang kel Valley,Kel Azad Jammu & Kashmir Pakistan.jpg
চিত্র:Arang Kel Village.jpg
চিত্র:Arang Khel, AJK, Pakistan.jpg


## তথ্যসূত্র

বিষয়শ্রেণী:২০০৫ সালে কাশ্মীর ভূমিকম্প
বিষয়শ্রেণী:নীলাম জেলার জনবসতি এলাকা
বিষয়শ্রেণী:আজাদ কাশ্মীরের দর্শনীয় স্থান
বিষয়শ্রেণী:পাকিস্তানের স্কী এলাকা ও রিসোর্ট
বিষয়শ্রেণী:নীলাম জেলার জনবহুল স্থান
রামমালা গ্রন্থাগার

**রামমালা লাইব্রেরী** বা **রামমালা গ্রন্থাগার** বাংলাদেশের কুমিল্লায় অবস্থিত দেশের অন্যতম প্রাচীন এবং বর্তমানে সক্রিয় গ্রন্থাগার। 

## ইতিহাস
১৯১২ খ্রিস্টাব্দে প্রখ্যাত বাঙালি সমাজসেবী ও লোকহিতৈষী মহেশচন্দ্র ভট্টাচার্য (১৮৫৮ - ১৯৪৪) ঐতিহ্যবাহী ঈশ্বর পাঠশালা টোল নামক সংস্কৃত স্কুলের ব্যক্তিগত গ্রন্থাগারটির বিস্তার ঘটিয়ে গ্রন্থাগারটির পুনঃপ্রতিষ্ঠা করেন।

প্রতিষ্ঠার পর ড.রাসমোহন চক্রবর্তী ও মহেশচন্দ্র ভট্টাচার্য নিজে এটির উন্নতি সাধনে উদ্যোগী হন। সাম্প্রতিক নিবন্ধে প্রকাশ, "ব্রিটিশ শাসনামলে স্থানীয় পরিবারের মানুষজন তাদের বহু পাণ্ডুলিপিসহ ব্যক্তিগত লাইব্রেরির বিভিন্ন সংগ্রহ সুরক্ষার জন্য দান করেছেন।"

## সংগ্রহ
রামমালা গ্রন্থাগারে এই সংগ্রহের মধ্যে আধুনিক কালের শুরুতে (আনুমানিক ১৭০০ - ১৯০০ খ্রিস্টাব্দে) ভুর্জপত্র তথা তালপাতা ও অন্য পাতায় বা কাগজে  লিখিত প্রায় ৯ হাজার পাণ্ডুলিপি রয়েছে। শিক্ষা বিস্তারে ও বাংলা সংস্কৃতি রক্ষার্থে পুঁথিগুলি সংগৃহীত হয়েছিল। সংগৃহীত পুঁথির বিষয় ছিল -  স্থানীয় বাংলা ভাষায় লিখিত (যেমন মহাভারত মহাকাব্যের দুর্লভ সমালোচনা) এবং প্রাকৃতের উপর লিখিত কোন বিষয়সহ বিজ্ঞান, আইন, সংস্কৃত সাহিত্য সম্পর্কিত। গ্রন্থাগারে হিন্দুধর্মের গ্রন্থসমূহের সংগ্রহ ছাড়াও স্বতন্ত্র ও স্থানীয় ইসলাম ধর্মের বিভিন্ন গ্রন্থরাজিও (যেমন সত্যপীরের পুঁথি) সংগ্রহের মধ্যে ছিল।  এব্যাপারে বেঞ্জামিন ফ্লেমিংয়ের মন্তব্য হল, গ্রন্থাগারের অসংখ্য সংগ্রহের মধ্যে সাহিত্য, কাব্য, দর্শন, ব্যাকরণ, চিকিৎসা, জ্যোতিষ  ইত্যাদি বিষয়ের সন্ধান পাওয়া গেলেও অনেক প্রচেষ্টা সত্ত্বেও সম্পূর্ণ সংগ্রহ অজানাই থেকে গেছে। গ্রন্থাগারটি সংরক্ষণের ব্যাপারে সব রকমের প্রয়াস নেওয়া হয়েছে যেমন কিছু পাণ্ডুলিপিগুলি ডিজিটাল ফটোগ্রাফিতে সংরক্ষণের জন্য ২০১৪ খ্রিস্টাব্দে তালিকা তৈরির কাজ শুরু হয়েছে।

সংস্কৃত শিক্ষার জন্য গ্রন্থাগার কেবল পুঁথি বা পাণ্ডুলিপি সংগ্রহ ও সংরক্ষণে যথোপযুক্ত ব্যবস্থা নেয়নি,বরং সংস্কৃত গ্রন্থ প্রকাশের কাজও করেছিল। হিন্দুধর্ম, বৌদ্ধধর্ম, খ্রিস্টধর্ম, ইসলাম ধর্ম ও জৈনধর্মের মুদ্রিত গ্রন্থরাজি সংগ্রহে  গ্রন্থাগারটি ধর্মীয়  শিক্ষা প্রদানে এক গুরুত্বপূর্ণ গবেষণা কেন্দ্র হিসাবে পরিগণিত হয়েছিল।

## তথ্যসূত্র

## বহিঃসংযোগ

* মহেশ চন্দ্র ভট্টাচার্য সম্পর্কে একটি বইয়ের উন্মুক্ত গ্রন্থাগারটি

বিষয়শ্রেণী:বাংলাদেশের সংস্কৃতি
বিষয়শ্রেণী:বাংলাদেশের গ্রন্থাগার
কাটুরা মারি

**কাটুরা মারি** (জন্মঃ ৩ ডিসেম্বর,১৯৮৯) ভানুয়াটু'র একজন মহিলা মল্লক্রীড়াবিদ, যিনি ১০০ মিটার দৌড়ে পারদর্শী। তিনি ২০০৪ সালে এথেন্সে আয়োজিত গ্রীষ্মকালীন অলিম্পিক গেমসে ভানুয়াটু'র প্রতিযোগী ছিলেন।

## অলিম্পিক পরিসংখ্যান
কাটুরা মারি ১৪ বছর ২৬১ দিন বয়সে ২০০৪ সালের গ্রীষ্মকালীন অলিম্পিকে ভানুয়াটু'র হয়ে মল্লক্রীড়া প্রতিযোগীতায় অংশগ্রহণ করেন। তিনি ছিলেন এই আসরের মল্লক্রীড়ায় অংশগ্রহণকারী সর্বকনিষ্ঠ প্রতিযোগী। তিনি ১০০ মিটার দৌড় বাছাই প্রতিযোগিতায় ১৩.৪৯ সেকেন্ড সময় নিয়ে সবার শেষে দৌড় সমাপ্ত করেছিলেন। তিনি অলিম্পিক আসরে অংশগ্রহণ নিয়ে উচ্ছাসিত ছিলেন। তার ভাষ্যেমতে প্রতিযোগিতায় অংশ নেওয়া, স্বর্ণপদক জয়ের মতই বিস্ময়কর ছিল।

## তথ্যসূত্র

বিষয়শ্রেণী:১৯৮৯-এ জন্ম
বিষয়শ্রেণী:নারী ক্রীড়াবিদ
বিষয়শ্রেণী:নারী স্প্রিন্টার
বিষয়শ্রেণী:ভানুয়াটীয় নারী স্প্রিন্টার
বিষয়শ্রেণী:জীবিত ব্যক্তি
বিষয়শ্রেণী:অলিম্পিক প্রতিযোগী
বিষয়শ্রেণী:২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:অলিম্পিক নারী স্প্রিন্টার
কৃষক সেতু

**কৃষক সেতু** ভারতের পশ্চিমবঙ্গ রাজ্যে দামোদর নদের ওপর অবস্থিত একটি সেতু। এর মাধ্যমে দামোদর নদের উত্তর তীরের বর্ধমান শহরের সঙ্গে দামোদর নদের দক্ষিণ তীরের গ্রামীণ এলাকার মধ্যে যোগাযোগ রক্ষিত হচ্ছে। সেতুটি সব রকম যানবাহনের ক্ষেত্রেই টোল মুক্ত সেতু হিসেবে ব্যবহৃত হয়। এর মোট দৈর্ঘ্য ৫০০ মিটারের কিছু বেশি। এটি পশ্চিমবঙ্গের দীর্ঘতম সেতুগুলির মধ্যে একটি। ১৯৭৭ খ্রিষ্টাব্দে সেতুটির উদ্বোধন করা হয়। পূর্ত দফতরের অধীনে সরকারি উদ্যোগে এই সেতুটি নির্মিত হয়েছিল।

## ইতিহাস
সেতুটি বর্ধমানের দক্ষিণ দামোদর এলাকায় বাসিন্দাদের দাবি মেনে ১৯৭৫ সালে তৈরি করা হয়। শিলান্যাস করেছিলেন  তৎকালীন পূর্তমন্ত্রী ভোলানাথ সেন। ১৯৭৭ সালে ক্ষমতায় আসার পরে বামফ্রন্ট সরকার ওই সেতু মানুষ ও যানবাহন চলাচলের জন্য খুলেদেয়।

## সংস্কার
১৯৭৭ সালে চালু হওয়া সেতুটি সংস্কারের অভাবে জীর্ণ হয়ে পরে। সেতুটির বেহাল দশা নিয়ে বহু বার অভিযোগ জানায় স্থানীয় বাসিন্দার। রাজ্যের পূর্তমন্ত্রী শংকর চক্রবর্তী ২০১৪ সালের ১ সেপ্টেম্বর কৃষক সেতু পরিদর্শন করেন। তিনি পরিদর্শন শেষে জেলা পূর্ত দফতরকে সেতুর ভাঙা অংশ দ্রুত সারাই করার নির্দেশ দেন।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের সেতু
জেরি জেরেমাইয়া

**জেরোম  জেরেমাইয়া** (জন্মঃ ১ আগস্ট, ১৯৬৩) ভানুয়াটু'র মালাম্পা প্রদেশের মালাকুলায় জন্মগ্রহণকারী একজন মল্লক্রীড়াবিদ। তিনি ১৯৮৮ সালের গ্রীষ্মকালীন অলিম্পিকে ভানুয়াটু দলের সদস্য ছিলেন।

## ক্রীড়া জীবন
১৯৮৮ সালে সিউলে আয়োজিত গ্রীষ্মকালীন অলিম্পিক গেমসে প্রথমবার ভানুয়াটু হতে ক্রীড়াবিদদের দল পাঠানো হয়েছিল। জেরেমি তার দেশের প্রথম অলিম্পিক দলের দৌড়বিদ হিসেবে ১০০ মিটার দৌড় প্রতিযোগিতায় বাছাই পর্বে ১০.৯৬ সেকেন্ড সময় নিয়ে দৌড় শেষ করেছিলেন ও অষ্টম হয়েছিলেন, ফলে তিনি পরবর্তী পর্বে উত্তীর্ণ হতে পারেননি। তিনি ২০০ মিটার দৌড়ের বাছাই প্রতিযোগিতায় অংশ নিয়েছিলেন। ২২.০১ সেকেন্ড সময় নিয়ে দৌড় সমাপ্ত করে সপ্তম স্থান অধিকার করেছিলেন। যথারীতি পরের পর্বে উত্তীর্ণ হতে পারেননি।

অলিম্পিক গেমস ছাড়াও তিনি ১৯৮৬ সালের কমনওয়েলথ গেমস, ১৯৮৭ ও ১৯৯১ সালের বিশ্ব মল্লক্রীড়া চ্যাম্পিয়নশিপে দেশের প্রতিনিধিত্ব করেছিলেন।

## তথ্যসূত্র

বিষয়শ্রেণী:১৯৬৩-এ জন্ম
বিষয়শ্রেণী:ভানুয়াটীয় পুরুষ স্প্রিন্টার
বিষয়শ্রেণী:জীবিত ব্যক্তি
বিষয়শ্রেণী:অলিম্পিক প্রতিযোগী
বিষয়শ্রেণী:১৯৮৬ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৮৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
সিদ্ধার্থ মেনন (অভিনেতা)

**সিদ্ধার্থ মেনন** (জন্ম: ১৯ মে, ১৯৮৯) হলেন একজন ভারতীয় চলচ্চিত্র, টেলিভিশন ও নাট্য অভিনেতা। *[[লাভ (চলচ্চিত্র)|লাভ]]* (২০১৫), *[[রাজওয়াড়ে অ্যান্ড সনস]]* (২০১৫) ও *[[কারওয়াঁ]]* (২০১৮) ছবিতে অভিনয়ের জন্য তিনি সমধিক পরিচিত।

## প্রথম জীবন
সিদ্ধার্থ মেননের বাবা-মা মালায়ালি। তিনি বড়ো হয়েছেন পুণে শহরে। সিদ্ধার্থ ছিলেন ভোসালেনগরে গুরুকুল স্কুলের ছাত্র। ২০১০ সালে বৃহন্মহারাষ্ট্র কলেজ অফ কমার্স থেকে বাণিজ্যে স্নাতক ডিগ্রি অর্জন করেন মেনন। ছেলেবেলায় বাবা-মায়ের সঙ্গে সিনেমা দেখতে গিয়ে তিনি অভিনয় শিল্পের প্রতি আকৃষ্ট হয়ে পড়েন।  প্রথমে তিনি কাজ করতেন অস্কত নামে একটি গোষ্ঠীর সঙ্গে, পরে যোগ দিয়েছিলেন নাটক কোম্পানিতে।

## কর্মজীবন
সিদ্ধার্থ মেনন ছিলেন ২০০৮ সালে প্রতিষ্ঠিত পুণে-ভিত্তিক নাট্যগোষ্ঠী নাটক কোম্পানির অন্যতম প্রতিষ্ঠাতা সদস্য। নাটকে অভিনয়ের মাধ্যমে কর্মজীবন শুরু করার পর ক্রাইম-থ্রিলার *[[পেডলার্স (চলচ্চিত্র)|পেডলার্স]]* (২০১২) ছবিটির মাধ্যমে তিনি খ্যাতি অর্জন করেন। এছাড়া সারঙ্গ সাথায়ে পরিচালিত নাটক *জঙ্গলনামা*-তেও তাঁকে দেখা গিয়েছিল। তাঁর অভিনীত প্রথম মারাঠি ছবিটি হল *[[একুলটি এক]]* (২০১২)। ২০১৫ সালে তিনি অভিনয় করেন *[[লাভ (চলচ্চিত্র)|লাভ]]* ছবিটিতে। সীমিত পরিমাণে তিনি সেলিব্রিটি রেডিও জকির কাজও করেছেন। ২০১৮ সালে তিনি ব্রডওয়ের গীতিনাট্য *[[আলাদিন (২০১১-এর গীতিনাট্য)|আলাদিন]]*-এর ভারতীয় সংস্করণে নামভূমিকায় অভিনয় করেন। এই কাজের জন্য তাঁকে শারীরিক প্রশিক্ষণও গ্রহণ করতে হয়েছিল। সিদ্ধার্থ মেনন বর্তমানে মুম্বই শহরের বাসিন্দা। ২০১৮ সালের *[[টাইমস অফ ইন্ডিয়া]]* পত্রিকার পুণে সংস্করণে সর্বাধিক কাম্য পুরুষের তালিকায় ১৯শ স্থান অর্জন করেন সিদ্ধার্থ। তিনি ক্যালিস্থেনিকস অভ্যাস করেন। ২০১৮ সালে গোয়ায় সেরেন্ডিপিটি আর্টস ফেস্টিভ্যালে মঞ্চস্থ *আ ডাউটফুল গেজ অ্যাট উবের অ্যাট মিডনাইট* নাটকে তাঁকে সাকেত নামে এক উবের চালকের চরিত্রে অভিনয় করতে দেখা গিয়েছিল। নাটকটির পরিচালক ছিলেন অলোক রাজওয়াড়ে।

## ব্যক্তিগত জীবন
কেরলে ২০১৬ সালের ৩ ফেব্রুয়ারি পূর্ণিমা নায়ারকে বিবাহ করেন সিদ্ধার্থ মেনন।

## নাটক ও চলচ্চিত্রের তালিকা

## তথ্যসূত্র

## বহিঃসংযোগ
* 

বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় নাট্য অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:মারাঠি নাট্য অভিনেতা
বিষয়শ্রেণী:মারাঠি চলচ্চিত্র অভিনেতা
বিষয়শ্রেণী:মালায়ালি ব্যক্তি
বিষয়শ্রেণী:ভারতীয় মঞ্চ অভিনেতা
বিষয়শ্রেণী:মালয়ালী ব্যক্তি
বিষয়শ্রেণী:মারাঠি মঞ্চ অভিনেতা
আল শোহাদা মসজিদ (সানা)

**আল শোহাদা মসজিদ** () হলো ইয়েমেনের সানার একটি মসজিদ। এটি সানার গ্রেট মসজিদ এবং ঘুমদান প্রাসাদের দক্ষিণে, ইয়েমেনী মিলিটারি ডিফেন্স কমপ্লেক্স (পশ্চিমে) এবং আশোহাদা কবরস্থানের (পূর্বে) মধ্যে অবস্থিত।

## আরও দেখুন
* ইয়েমেনের মসজিদের তালিকা
* ইয়েমেনে ইসলাম
* মসজিদের তালিকা
* মুদাফফর মসজিদ
* আল আশরাফিয়া মসজিদ ও মাদ্রাসা
* আল সালেহ মসজিদ
* আল-মুহধার মসজিদ

## তথ্যসূত্র

বিষয়শ্রেণী:ইয়েমেনের মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:সানার মসজিদ
লেভকো বোরোভাইকোভস্কি

**লেভকো ইভানোভিচ বোরোভাইকোভস্কি** (২২ ফেব্রুয়ারি, ১৮০৬ -২৬ ডিসেম্বর, ১৮৮৯) রুশ সম্রাজ্যের একজন ইউক্রেনীয় ভাষার প্রণয় কবি, লেখক, অনুবাদক এবং লোকসাহিত্যিক। তিনি ইউক্রেনীয় ভাষার অভিধান সংকলন ও লোককাহিনী সংগ্রহের জন্য পরিচিত। *মারুসিয়া* ও *বাইকি আই প্রাইবাইউটকি* তার উল্লেখযোগ্য সাহিত্যকর্ম।

## প্রারম্ভিক জীবন
লেভকো বোরোভাইকোভস্কি ১৮০৬ সালের ২২ ফেব্রুয়ারি রুশ সাম্রাজ্যের পোলতাভা গভর্নরেটের (বর্তমান ইউক্রেনের খোরোল জেলা) মাইলিউশকি গ্রামে জন্মগ্রহণ করেছিলেন। তিনি ১৮১৯-১৮২২ পর্যন্ত খোরল কাউন্টি স্কুল এবং ১৮২২-১৮৩০ পোলতাভা জিমনাসিয়ামে অধ্যায়ন করঞ্ছিলেন। ১৮৩০ সালে খারকিভ বিশ্ববিদ্যালয় হতে দর্শনশাস্ত্র অনুষদ হতে নীতিশাস্ত্র ও ভাষাতত্ত্বে স্নাতক সম্পন্ন করেন। স্নাতক সম্পন্ন করার পর কুরস্ক জিমনাসিয়ামে এবং পরবর্তীতে ১৮৩৯ হতে 'পোলতাভা ইন্সটিটিউট অব ডটারস অব দ্য নবিলিটি' প্রতিষ্ঠানে শিক্ষকতা করেছিলেন। ১৮৫২ সালে তিনি পোলতাভা গুবারনিয়ায়  একজন জিমনাসিয়াম পরিদর্শক হয়েছিলেন, কয়েক বছর পর তিনি পরিদর্শক পদ হতে অবসর নিয়েছিলেন।

## সাহিত্যে অবদান
লেভকো বোরোভাইকোভস্কি খারকিভ প্রণয় কাব্য ধারার উম্মেষের প্রথম দিকের কবিদের মধ্যে অন্যতম। ১৮২৮ সালে তার প্রথম সাহিত্যকর্ম প্রকাশিত হয়। তার পদ্যগুলির মধ্যে ১৮২৯ সালে প্রকাশিত গাঁথা *মারুসিয়া* অন্যতম, যা ছিল জার্মান কবি *গটফ্রিড অগাস্ট বারগারের* ১৭৯৬ সালের গীতিকাব্য *লেনোরে* এবং ১৮১৩ সালে প্রকাশিত *ভাসিলি ঝুকোভস্কি*'র *সভেতলানা*'র রূপান্তর। *মারুসিয়া* ছিল ইউক্রেনীয় নৃকুলবিদ্যা ও লোকসাহিত্যে সমৃদ্ধ গোথিক-প্রণয় ভাবের গীতিকাব্য। তিনি মারুসিয়াকে সফলতার সাথে জার্মান ভাষা হতে নিজের মাতৃভাষায় জাতীয়করণ করেছিলেন। জীবদ্দশায় তার লেখার একটি সংগ্রহ ১৮৫২ সালে প্রকাশিত "*বাইকি আই প্রাইবাইউটকি(*)" শিরোনামে প্রকাশিত হয়েছিল। যা তাকে গল্পকার হিসাবে স্বীকৃতি এনে দেয়। এছাড়াও তিনি রোমান কবি হোরাস, রুশ কবি আলেক্সান্দ্‌র পুশকিন, পোলিশ কবি অ্যাডাম মিকিউইজ দের কবিতা অনুবাদ করেছিলেন। পদ্য রচনার পাশাপাশিত তিনি ইউক্রেনীয় অভিধান সংকলক এবং উইক্রেনীয় লোককাহিনীর সংগ্রাহক ছিলেন।

## মৃত্যু
লেভকো বোরোভাইকোভস্কি ১৮৮৯ সালের ২৬ ডিসেম্বর মৃত্যুবরণ করেন। তাকে নিজ বাসভবনের কাছে মালাইয়ারেনকিভস্কি গোরস্থানে সমাধিস্থ করা হয়েছিল। স্থানীয় শিক্ষক কারপো খদোসভের নেতৃত্বে খোরলের ছাত্ররা তার কবর খুঁজে বের করে। ১৯৬১ সালের তার কবরে একটি সমাধিস্তম্ভ বসানো হয়। ১৯৮৬ সালে এটি মার্বেলের স্মৃতিস্তম্ভ দিয়ে প্রতিস্থাপিত করা হয়েছিল।

## টীকা

## তথ্যসূত্র

বিষয়শ্রেণী:১৮০৬-এ জন্ম
বিষয়শ্রেণী:১৮৮৯-এ মৃত্যু
বিষয়শ্রেণী:ইউক্রেনীয় ভাষার কবি
বিষয়শ্রেণী:পুরুষ কবি
কেরান, আজাদ কাশ্মীর

**কেরান** (উর্দু: کیرن) পাকিস্তানের আজাদ কাশ্মীরের নীলাম উপত্যকার একটি গ্রাম ও পর্যটন কেন্দ্র। এটি মুজফফারাবাদ থেকে নীলাম নদীর তীরে ৯৩ কিলোমিটার (৫৮ মাইল) সমুদ্রতীর থেকে ১,৫৪৪ মিটার (৫,০০০ ফুট) উচ্চতায় অবস্থিত। নীলাম গ্রামটি এখান থেকে ২.৫ কিলোমিটার (১.৬ মাইল) দূরে।  ভারতীয় কাশ্মীরে নীলাম নদীর ওপারে সংলগ্ন গ্রাম কেরান নামেও পরিচিত।

নীলাম উপত্যকা সড়ক দিয়ে কেরানে প্রবেশ করা যায় এবং মুজাফফরাবাদ থেকে ৯৩&nbsp;কি.মি দূরে অবস্থিত।

## আরও দেখুন
*আথমুকাম

## তথ্যসূত্র

বিষয়শ্রেণী:নীলাম জেলার জনবসতি এলাকা
বিষয়শ্রেণী:পাকিস্তানের পাহাড়ি স্থান
বিষয়শ্রেণী:২০০৫ সালে কাস্মীর ভূমিকম্প
বিষয়শ্রেণী:আজাদ কাশ্মীরের পর্যটক আকর্ষণ
ত্রিত্ব ও নিগূঢ় সমবেদনা

**ত্রিত্ব ও নিগূঢ় সমবেদনা** () জার্মান চিত্রকর হ্যান্স বলডাংয়ের ওক কাঠের ক্যানভাসে অঙ্কিত তৈলচিত্র। চিত্রটি ১৫১২ সালে অঙ্কিত হয়েছিল। চিত্রে ত্রিত্বের সাথে মাতা মেরি ও সাধু জনের মত খৃস্ট ধর্মের দুই পবিত্র চরিত্র এবং মর্তের একদল মানব অঙ্কিত হয়েছে। তৈলচিত্রটি বর্তমানে লন্ডনের ন্যাশনাল গ্যালারিতে সংরক্ষিত।

## চিত্রের বর্ণনা
চিত্রে ত্রিত্বের দুই সারত্ব পিতা ঈশ্বর তাঁর পুত্র যিশুকে সমর্থন করছেন। তাদের উপরে একটি উড়ন্ত ঘুঘু দিয়ে তৃতীয় সারত্ব পবিত্র আত্মাকে উপস্থাপন করা হয়েছে। ত্রিত্বের সাথে ক্রন্দনরত অবস্থায় যিশুর মাতা মেরি ও শিষ্য সাধু জন যিশুকে সমর্থন দিচ্ছেন। মাতা মেরি যিশুর ডান হাত এবং সাধু জন বাম হাত ধরে রেখেছেন। চতুর্দশ শতাব্দীর শেষভাগে এবং পঞ্চদশ শতাব্দীর সূচনাকালের চিত্রকর্মগুলিতে ক্রুশবিদ্ধ যিশুর সমর্থনে পিতা ইশ্বরের অন্তর্ভূক্তি, সেসময়ের চিত্রকর ও পৃষ্ঠপোষকদের মাঝে জনপ্রিয় ছিল; সেসময়ে চিত্রকর্মে ইশ্বর উপস্থাপন না থাকা, চিত্রকলার ইতিহাসে বিরল।

বাইবেলের চরিত্রগুলির নিচে একদল ছোট আকৃতির ব্যক্তি দাঁড়িয়ে আছে। শিল্প ঐতিহাসিকরা ধারণা করেন এই ক্ষুদ্রাকৃতির লোকগুলি চিত্র পৃষ্টপোষকদের পরিবারের সদস্য। চিত্রের নীচে দুইকোণে উপস্থিত 'কোট অব আর্মস' দেখে ধারণা করা হয়, এরা সম্ভবত বেশল্ড এবং রথচাইল্ড পরিবার। ধর্মীয় ব্যক্তিত্ব ও সাধারণ মানুষের পার্থক্যে বোঝানোর জন্য মধ্যযুগের চিত্রসমূহে প্রায়ই পবিত্র ব্যক্তিত্বদের তুলনায় চিত্রের অর্থায়নকারী বা দাতাদের অনেক ছোট দেখানো হতো। এই চিত্রে ঐশ্বরিক চরিত্র ও মর্তের মানবদের 'পার্থক্য' উপস্থাপনে হ্যান্স বলডাং ব্যতিক্রম করেননি।

## অবস্থান
চিত্রটি ১৮৯৪ সালে লন্ডনের ন্যাশনাল গ্যালারি কর্তৃক অধিকৃত হয়। চিত্রটি অদ্যাবধি সেখানে সংরক্ষিত এবং প্রদর্শিত হচ্ছে। গ্যালারির ভাষ্য অনুযায়ী "বলডাং-এর চিত্রকর্মটি শোকসন্তপ্তদের মানবিক আবেগের উপর জোর দিয়ে আমাদের কাল্পনিক অংশগ্রহণের আহ্বান জানিয়েছে, এবং এমনকি ঈশ্বরকেও একজন শোকার্ত পিতা হিসেবে উপস্থাপন করেছে।"

## তথ্যসূত্র

#### সূত্র

*
* 

বিষয়শ্রেণী:১৫১২-এর চিত্রকর্ম
বিষয়শ্রেণী:যিশু
বগুড়া-৮

**বগুড়া-৮** আসন ছিল বাংলাদেশের জাতীয় সংসদের নির্বাচনী এলাকার একটি। এটি বগুড়া জেলায় অবস্থিত জাতীয় সংসদের আসন ছিল।

## সীমানা

## ইতিহাস
বগুড়া-৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।

## নির্বাচিত সাংসদ

## নির্বাচন

## তথ্যসূত্র

## বহিঃসংযোগ

* সেফোস "গণপ্রজাতন্ত্রী বাংলাদেশ" 

বিষয়শ্রেণী:বগুড়া জেলার জাতীয় সংসদীয় বিলুপ্ত আসন
বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:১৯৮৪-এ বিলুপ্ত
মুয়াজ্জেজ সুলতান

**মুুুুয়াজ্জেজ সুলতান** (উসমানীয় তুর্কি: معزز سلطان‎) সুলতান ইব্রাহিমের দ্বিতীয় হাসেকি এবং দ্বিতীয় আহমেদের মা।

## জীবন
ইব্রাহিম মুয়াজ্জেজকে বিয়ে করেছিলেন এবং তার জ্যেষ্ঠ  পুত্র শাহজাদা আহমেদ (ভবিষ্যত দ্বিতীয়  আহমেদ) ২৫ ফেব্রুয়ারি ১৬৪২এ জন্মগ্রহণ করেছিলেন। ইব্রাহিমের রাজত্বকালে তিনি একদিনে এক হাজার উপাখ্যানের উপবৃত্তি পেয়েছিলেন। তার স্বামী সুলতান ইব্রাহিম তাকে খুব পছন্দ করতেন। তিনি তার অমায়িক আচরণ এবং সুন্দর চরিত্রের জন্য প্রাসাদে পরিচিত ছিলেন।

১৬৪৮ সালে সুলতান ইব্রাহিমের পদচ্যুতি ও মৃত্যুর পরে তার বড় ছেলে সুলতান চতুর্থ মুহাম্মদ সিংহাসনে আরোহণ করেন, তারপরে মুয়াজ্জেক পুরাতন প্রাসাদে বসতি স্থাপন করেন। এতে   পুরাতন প্রাসাদে তার সাইত্রিশ বছরের নির্বাসিত জীবন শুরু  হয়।

## মৃত্যু
১৬৮৭ সালে পুরাতন প্রাসাদের নিকটে একটি বিশাল আগুন ছড়িয়ে পড়ে। পরের দিন সন্ধ্যা নাগাদ আগুন পুরানো প্রাসাদকে ঘিরে ফেলেছিল। পাঁচ ঘণ্টা ধরে আগুন জ্বলে এবং প্রাসাদটির অনেক জায়গায় পুড়ে যায়। পুরাতন প্রাসাদের বেশিরভাগ মানুষের প্রাণ বাঁচিয়েছিল প্রাসাদের কর্মচারীরা। মুয়াজ্জেজ আগুনে  এতটাই পুড়ে গিয়েছিলেন যে পরের দিন তিনি মারা যান। তার মরদেহ উস্কুদারের কাছে নিয়ে যাওয়া হয় এবং তাকে আশেপাশের একটি প্রাসাদের নিকটে সমাধিস্থ করা হয়। সুতরাং, তিনি মৃত্যুর পূর্ব পর্যন্ত  ভালিদে সুলতান ছিলেন না, কারণ দ্বিতীয় আহমেদ সিংহাসনে আরোহণের চার বছর আগে তাঁর মৃত্যু হয়েছিল।

মুয়াজ্জেজের ব্যবহার্য জিনিসগুলি তৎক্ষনাত রাজ কোষাগারে স্থানান্তর করা হয়েছিল। তার গহনাগুলো নতুন সুলতান দ্বিতীয় সুলায়মানের স্ত্রী বাহাদাদ কাদিন, সলান কাদিন এবং সেহসুভার কাদিনকে দেওয়া হয়েছিল। কিন্তু যখন তার পুত্র ১৬৯১ সালে সিংহাসনে আরোহণ করেছিলেন, তিনি সম্প্রতি নিহত সুলতানের স্ত্রীদের থেকে গহনা রাজকোষাগারে স্থানান্তর করেছিলেন।

## জনপ্রিয় সংস্কৃতি
২০১৫ সালে তুর্কি টিভি সিরিজ সুলতান সুলেমান: কোসেম এ তুর্কি অভিনেত্রী ফিরুজে গামজে আকসু মুয়াজ্জেজ সুলতানের চরিত্রে অভিনয় করেছেন।

## আরোও দেখুন

* অটোমান রাজবংশের পরিবার বৃক্ষ
* সুুলতান সুলেমান: কোসেম
* সুলতান ইব্রাহিম
*কোসেম সুলতান

## তথ্যসূত্র

বিষয়শ্রেণী:১৬৮৭-এ মৃত্যু
বিষয়শ্রেণী:১৬২০-এর দশকে জন্ম
বিষয়শ্রেণী:১৬৩০-এর দশকে জন্ম
বিষয়শ্রেণী:১৭শ শতাব্দীর উসমানীয় সুলতানের সহধর্মিণী
বিষয়শ্রেণী:১৭শ শতাব্দীর উসমানীয় সাম্রাজ্যের ক্রীতদাস
শ্রীলঙ্কা সেনাবাহিনী গোলন্দাজ শাখা

**শ্রীলঙ্কা সেনাবাহিনী গোলন্দাজ শাখা** হচ্ছে শ্রীলঙ্কা সেনাবাহিনীর একটি রেজিমেন্ট; এটি ব্রিটিশরা তৈরি করে ১৮৮৮ সালে যখন শ্রীলঙ্কা ব্রিটিশদের উপনিবেশ ছিলো।

## রেজিমেন্টসমূহ
*৪ ফিল্ড রেজিমেন্ট আর্টিলারি
*৭৮ ফিল্ড রেজিমেন্ট আর্টিলারি
*১৪ ফিল্ড রেজিমেন্ট আর্টিলারি
*৭ ফিল্ড রেজিমেন্ট আর্টিলারি
*৬ ফিল্ড রেজিমেন্ট আর্টিলারি
*১০ ফিল্ড রেজিমেন্ট আর্টিলারি
*২৪ ফিল্ড রেজিমেন্ট আর্টিলারি
*১২ ফিল্ড রেজিমেন্ট আর্টিলারি
*৮৮ ফিল্ড রেজিমেন্ট আর্টিলারি
*৭২ ফিল্ড রেজিমেন্ট আর্টিলারি
*১ ফিল্ড রেজিমেন্ট আর্টিলারি
*২৭ ফিল্ড রেজিমেন্ট আর্টিলারি
## বহিঃসংযোগ
* শ্রীলঙ্কা সেনাবাহিনীর গোলন্দাজ শাখার নিজস্ব ওয়েব

বিষয়শ্রেণী:শ্রীলঙ্কা সেনাবাহিনীর রেজিমেন্ট
তাওবাত

**তাওবাত** (উর্দু: ٹاؤبٹ) পাকিস্তানের আজাদ কাশ্মীরের নীলাম উপত্যকার শারদা তেহসিলের একটি গ্রাম। এটি মুজাফফরাবাদ থেকে ২০০ কিলোমিটার (১২০মাইল) এবং কেল থেকে ৩৯ কিলোমিটার (২৪ মাইল) অবস্থিত। এটি নীলাম উপত্যকার সর্বশেষ স্টেশন। এটি নিকটমতম স্থান যেখানে পাকিস্তানি ভূখণ্ডে নীলাম নদী প্রবেশ করে এবং নীলাম নদীতে পরিণত হয়।
১৯৯৮ সালে তার জনসংখ্যা ছিল ।

কেল থেকে নির্বিঘ্ন রাস্তা দিয়ে কেলে প্রবেশ করা যায়। এখানে এজেকে পর্যটন এবং প্রত্নতত্ত্ব বিভাগের মোটেল এবং কিছু সংখ্যক হোটেল রয়েছে।

## আরও দেখুন
*কেরান
*কট্টন

## তথ্যসূত্র

বিষয়শ্রেণী:নীলাম জেলার জনবসতি এলাকা
বিষয়শ্রেণী:পাকিস্তানের পাহাড়ি স্থান
বিষয়শ্রেণী:২০০৫ সালে কাস্মীর ভূমিকম্প
বিষয়শ্রেণী:আজাদ কাশ্মীরের দর্শনীয় স্থান
বিষয়শ্রেণী:নীলাম জেলার জনবহুল স্থান
অভিনব পুরী

**অভিনব পুরী** (জন্ম ২২ জুলাই,১৯৯৪) একজন ভারতীয় ক্রিকেটার যিনি জম্মু ও কাশ্মীর ক্রিকেট দলের হয়ে খেলেন। ২০১৫ সালের ২৩ নভেম্বর তিনি ২০১৫-২০১৬ রঞ্জি ট্রফিতে প্রথম শ্রেণীর ক্রিকেটার হিসেবে ডেবিউ করেন।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় ক্রিকেটার
বিষয়শ্রেণী:ভারতীয় ক্রিকেটারদের তালিকা
বিষয়শ্রেণী:জম্মু ও কাশ্মীরের ক্রিকেটার
বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জম্মুর ব্যক্তি
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
পল স্কট (ঔপন্যাসিক)

**পল স্কট** (২৫ মার্চ ১৯২০ - ১ মার্চ ১৯৭৮) একজন ইংরেজ ঔপন্যাসিক, নাট্যকার, ও কবি ছিলেন। তিনি *দ্য রাজ কোয়ার্টেট* - *দ্য জুয়েল ইন দ্য ক্রাউন* (১৯৬৬), *দ্য ডে অব দ্য স্করপিয়ন* (১৯৬৮), *দ্য টাউয়ার্স অব সাইলেন্স* (১৯৭১) ও *আ ডিভিশন অব দ্য স্পয়েলস* (১৯৭৫) উপন্যাসের জন্য সর্বাধিক পরিচিত। তার রচিত *[[স্টেয়িং অন]]* উপন্যাসটি ১৯৭৭ সালে বুকার পুরস্কার অর্জন করে।

## প্রারম্ভিক জীবন
পল স্কট ১৯২০ সালের ২৫শে মার্চ তৎকালীন মিডলসেক্সের পালমার্স গ্রিনে (বর্তমান সাউথগেট, লন্ডন) জন্মগ্রহণ করেন। তার পিতা টমাস (১৮৭০-১৯৫৮) ইয়র্কশায়ারের বাসিন্দা ছিলেন, যিনি ১৯২০-এর দশকে লোমের পোশাক ও লাঁজরির বাণিজ্যিক শিল্পী হিসেবে কাজ করতে লন্ডনে আসেন। তার মাতা ফ্রান্সেস (বিবাহপূর্ব মার্ক; ১৮৮৬-১৯৬৯) দক্ষিণ লন্ডনের এক শ্রমিকের কন্যা ছিলেন।

স্কট উইঞ্চমোর হিল কলেজিয়েট স্কুলে পড়াশোনা করেন, কিন্তু তার বাবার ব্যবসায়ে আর্থিক সঙ্কট দেখা দিলে ১৬ বছর বয়সে কোন শিক্ষাগত যোগ্যতা ছাড়াই পড়াশোনা ত্যাগ করতে বাধ্য হন। তিনি সি. টি. পেইনের হিসাবরক্ষক হিসেবে কাজ করেন। তিনি সান্ধ্যকালীন হিসাবরক্ষণ ক্লাসে ভর্তি হন এবং অবসর সময়ে কবিতা লিখতেন।

## সাহিত্য জীবন
স্কট ১৯৪১ সালে তিনটি ধর্মী কবিতার সংকলন *আই, গেরোনতিউস* প্রকাশ করেন। কিন্তু তার সাহিত্য জীবনের সূত্রপাত ঘটে ১৯৫২ সালে রচিত তার প্রথম উপন্যাস *জনি সাহিব* দিয়ে। ১৭টি প্রকাশনা থেকে প্রত্যাখ্যাত হওয়ার পরও বইটি মোটামুটি মানের সফলতা অর্জন করে। তিনি তার পরিবারের ভরণপোষণের জন্য সাহিত্য প্রতিনিধি হিসেবে কাজ চালিয়ে যান এবং নিজেও নিয়মিত বই লিখেন। ১৯৫৩ সালে তার *দি অ্যালিয়েন স্কাই* উপন্যাসটি প্রকাশিত হয় এবং এর ধারাবাহিকতায় *আ মেল চাইল্ড* (১৯৫৬), *দ্য মার্ক অব দ্য ওয়ারিয়র* (১৯৫৮) ও *দ্য চাইনিজ লাভ প্যাভিলিয়ন* (১৯৬০) প্রকাশিত হয়। তিনি এই বইগুলোতে প্রাচ্যে ব্রিটিশ সেনা কর্মকর্তাদের নৈতিক দ্বন্দ্ব তুলে ধরেন। এছাড়া তিনি এই দশকে বিবিসির জন্য *লাইনস অব কমিউনিকেশন* (১৯৫২) ও *সাহিবস অ্যান্ড মেমসাহিবস* নামে দুটি বেতার নাটক রচনা করেন।

১৯৬৪ সালের জুন মাসে তিনি *দ্য রাজ কোয়ার্টেট*-এর চারটি উপন্যাসের প্রথম উপন্যাস *দ্য জুয়েল ইন দ্য ক্রাউন* রচনা শুরু করেন। বইটি ১৯৬৬ সালে প্রকাশিত হয়। পরবর্তী নয় বছরে তিনি এই ধারাবাহিকের বাকি উপন্যাসগুলো - *দ্য ডে অব দ্য স্করপিয়ন* (১৯৬৮), *দ্য টাউয়ার্স অব সাইলেন্স* (১৯৭১) ও *আ ডিভিশন অব দ্য স্পয়েলস* (১৯৭৫) রচনা করেন।

১৯৭৭ সালে তার রচিত *[[স্টেয়িং অন]]* উপন্যাস প্রকাশিত হয়। বইটি বুকার পুরস্কার অর্জন করে।

## ব্যক্তিগত জীবন
স্কটের স্ত্রী পেনি এবং তাদের ক্যারল ও স্যালি নামে দুই কন্যা ছিল। পেনি *দ্য রাজ কোয়াট্রেট* রচনাকালে তার অতিরিক্ত মদ্যপান ও মাঝে মাঝে সহিংস আচরণের পর তার পাশে ছিলেন। এই রচনা সমাপ্ত হওয়ার পর তিনি বিবাহবিচ্ছেদের আবেদন করেন।

*স্টেয়িং অন* উপন্যাস প্রকাশের কিছুদিন পর স্কট মলাশয়ের ক্যান্সারে আক্রান্ত হন এবং টালসায় এই রোগের চিকিৎসা নেন। তিনি ১৯৭৮ সালের ১লা মার্চ ৫৭ বছর বয়সে লন্ডনের মিডলসেক্স হাসপাতালে মৃত্যুবরণ করেন।

## তথ্যসূত্র

## বহিঃসংযোগ

*

বিষয়শ্রেণী:১৯২০-এ জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:২০শ শতাব্দীর ইংরেজ ঔপন্যাসিক
বিষয়শ্রেণী:২০শ শতাব্দীর ইংরেজ কবি
বিষয়শ্রেণী:ইংরেজ পুরুষ ঔপন্যাসিক
বিষয়শ্রেণী:ইংরেজ পুরুষ কবি
বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা
বিষয়শ্রেণী:ব্রিটিশ ভারতীয় সেনা কর্মকর্তা
বিষয়শ্রেণী:লন্ডনের লেখক
বিষয়শ্রেণী:ইংল্যান্ডে ক্যান্সারে মৃত্যু
বিষয়শ্রেণী:মলাশয়ের ক্যান্সারে মৃত্যু
বিষয়শ্রেণী:বুকার পুরস্কার বিজয়ী
বিষয়শ্রেণী:দ্বিতীয় বিশ্বযুদ্ধের ভারতীয় সেনা কর্মকর্তা
গোপালপুর দ্বারিকা উচ্চ বিদ্যালয়

**গোপালপুর দ্বারিকা উচ্চ বিদ্যালয়**, লক্ষ্মীপুর সদর উপজেলার ৯নং উত্তর জয়পুর ইউনিয়নে অবস্থিত একটি স্কুল,  ১৯০১ সালে  দ্বারিকা মজুমদার বিদ্যালয়টি প্রতিষ্ঠা করেন। ১৯৬৭/ ১৯৬৮ সালে বিদ্যালয়টি নিম্নমাধ্যমিক ও ১৯৮৬ সালে মাধ্যমিকে উন্নীত হয়।

## প্রতিষ্ঠাকাল
১৯০১ইং

গোপালপুর দ্বারিকা উচ্চ বিদ্যালয়টি লক্ষ্মীপুর সদর উপজেলাধিন ৯নং উত্তর জয়পুর ইউনিয়স্থ গোপালপুর গ্রামে অবস্থিত, ডাকঘর-উত্তর জয়পুর। স্বর্গীয় দ্বারিকা মজুমদার ১৯০১ সালে বিদ্যালয়টি প্রতিষ্ঠা করেন। ১৯৬৭/ ১৯৬৮ সালে নিম্নমাধ্যমিক ও ১৯৮৬ সালে মাধ্যমিকে উত্তীর্ণ হয়।

প্রতিষ্ঠার পর থেকে এই স্কুল থেকে বিভিন্ন শিক্ষার্থী সাফল্যের সাথে পাশ করে আসছে এবং এরা সরকারের বিভিন্ন অফিস আদালতে এবং মন্ত্রণালয়ে কাজ করে আসছে।

বর্তমানে এই বিদ্যালয়ের সভাপতি বিশিষ্ট নাট্যব্যক্তিত্ব ও শিক্ষাবিদ তিনি ঢাকা বিশ্ববিদ্যালয় থেকে ইংরেজিতে অর্নাসসহ মাস্টার্স করেন। ছাত্র জীবনে তিনি বাম রাজনীতির সাথে জড়িত ছিলেন। তিনি ১৯৭১ইং সনে মুক্তিযোদ্ধের সময় পাকিস্তানের হানাদার বাহিনীর অত্যাচারের বিরুধিতা করে আসছেন। বর্তমানে তিনি বিভিন্ন সামাজিক উন্নয়ন মূলক কাজে জড়িত আছেন। তিনি চোমুহনী সরকারী কলেজের ইংরেজি প্রভাষক ছিলেন। এছাড়া তিনি ঢাকা বিশ্ববিদ্যালয়ের সিনেট সদস্য সহ বিভিন্ন সভা সমিতিতে গুরুত্বপূর্ণ অবদান রাখছেন।

## শিক্ষা পরিসংখ্যান
বিদ্যালয়ের ইন নং ১০৬৯০৫, বিদ্যালয়ের কোড ৭০৮২, এম.পি.ও কোড ১০০১১০১৩০২, ২০০৮ সালে পাশের হার ৯৪.৭৪%, ২০০৯ সালে পাশের হার ৬৩%, ২০১০ সালে ৫৭.৭৮%, ২০১১ সালে ৯৫.৬৫%, ২০১২ সালে ৯৩.৫৯%, ২০১৩ সালে ৯৮.৭৫%, ২০১৪ সালে ১০০%, ২০১৫ সালে ৯২.৪২%, ২০১৬ সালে ৯৩.৬৯% এবং ২০১৭ সালে ৬২.৬৯% এছাড়া জে.এস.সি তে ২০১০ সালে ৯০.২৫%, ২০১১ সালে ৯৭.৬৫%, ২০১২ সালে ৯১.০৩%, ২০১৩ সালে ৯৮.৮৮%, ২০১৪ সালে ৯৭.১২%, ২০১৫ সালে ৯৬.৯৫% এবং ২০১৬ সালে ৮৬.৮২% এছাড়াও ২০১০ সালে টেলেন্টপুলে বৃত্তি পাইয়াছে ০১ জন এবং সাধারণ গ্রেডে বৃত্তি পায় ০৩ জন। এছাড়া ২০১০ সালে এস.এস.সিতে এ+ ২জন, ২০১১ সালে এ+ ২ জন, , ২০১২ সালে এ+ ২ জন, ২০১৩ সালে এ+ ৮জন, , ২০১৪ সালে এ+ ৯জন, , ২০১৫ সালে এ+ ১জন এবং , ২০১৬সালে এ+ ২জন। ২০১১ সালে জে.এস.সি.তে জি.পি.এ ৫ পেয়েছে ০১ জন, , ২০১২ সালে এ+ ৪জন, , ২০১৩ সালে এ+ ১৪জন, ২০১৪ সালে এ+ ১জন, ২০১৫ সালে এ+ ৫ জন, ২০১৬ সালে এ+ ৭ জন।

মোট ছাত্র-ছাত্রীর সংখ্যা :

৭৫০ জন (২১-০১-২০১৭ইং পর্যন্ত)

মোট শিক্ষকের সংখ্যা :

১৬ জন (২১-০১-২০১৭ইং পর্যন্ত)

পাসের হার :

৯০ - ৯৫%

## তথ্যসূত্র

বিষয়শ্রেণী:লক্ষ্মীপুর জেলার বিদ্যালয়
বিষয়শ্রেণী:লক্ষ্মীপুর জেলার শিক্ষাপ্রতিষ্ঠান
টমাস টুখেল

**টমাস টুখেল** (, (; জন্ম: ২৯ আগস্ট ১৯৭৩) হলেন একজন জার্মান পেশাদার ফুটবল খেলোয়াড় এবং ম্যানেজার। তিনি তার খেলোয়াড়ি জীবনের অধিকাংশ সময় উলম ১৮৪৬-এর হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলেছেন।

১৯৭৯–৮০ মৌসুমে জার্মান ফুটবল ক্লাব টিএসভি ক্রুমবাখের যুব পর্যায়ের হয়ে খেলার মাধ্যমে টুখেল ফুটবল জগতে প্রবেশ করেন এবং পরবর্তীতে আউগসবুর্গের যুব পর্যায়ের হয়ে খেলার মাধ্যমে ফুটবল খেলায় বিকশিত হয়েছেন। ১৯৯২–৯৩ মৌসুমে, স্টুটগার্টার কিকার্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। স্টুটগার্টার কিকার্সের হয়ে ২ মৌসুমে ৮ ম্যাচে অংশগ্রহণ করার পর, তিনি উলম ১৮৪৬-এ যোগদান করেন, যেখানে তিনি ৪ মৌসুমে সকল প্রতিযোগিতায় ৭১ ম্যাচে ৩টি গোল করার পর অবসর গ্রহণ করেছেন।

খেলোয়াড়ি জীবনের ইতি টানার পর ২০০৭ সালে, টুখেল আউগসবুর্গ ২-এর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। আউগসবুর্গ ২-এর হয়ে মাত্র ১ মৌসুমের জন্য ম্যানেজারের দায়িত্ব পালন করার পর তিনি বুন্দেসলিগার ক্লাব মাইনৎস ০৫-এ ম্যানেজার হিসেবে যোগদান করেন। অতঃপর ২০১৫–১৬ মৌসুমে, তিনি বরুসিয়া ডর্টমুন্ডের ম্যানেজারের দায়িত্ব গ্রহণ করেন; যেখানে তিনি ম্যানেজার হিসেবে ২ মৌসুম অতিবাহিত করেছেন। ২০১৮–১৯ মৌসুমে, তিনি ফরাসি ক্লাব পারি সাঁ-জেরমাঁয় ম্যানেজার হিসেবে যোগদান করেন; যেখানে তিনি ম্যানেজার হিসেবে দীর্ঘ সময় (প্রায় ৩ মৌসুম) অতিবাহিত করার পাশাপাশি প্রায় ৭৫ শতাংশ ম্যাচ জয়লাভ করেছিলেন; তবে ২০২০ সালের ২৯শে ডিসেম্বর তারিখে, তাকে পারি সাঁ-জেরমাঁর ম্যানেজারের পদ থেকে বরখাস্ত করা হয়েছিল। অতঃপর তিনি ১৮ মাসের চুক্তিতে প্রথম জার্মান কোচ হিসেবে চেলসিরের ম্যানেজারের পদে নিযুক্ত হয়েছিলেন, যেখানে প্রথম মৌসুমেই তিনি উয়েফা চ্যাম্পিয়নস লিগের শিরোপা জয়লাভ করেছেন। ইয়ুলিয়ান নাগেলসমান বরখাস্ত হওয়ার পর ২০২৩ সালের ২৫শে মার্চ তারিখে, তিনি বায়ার্ন মিউনিখের ম্যানেজারের পদে নিযুক্ত হয়েছিলেন। ২০২৫ সালের ১লা জানুয়ারি হতে তিনি ইংল্যান্ড জাতীয় দলের কোচের দায়িত্ব পালন করবেন।

ম্যানেজার হিসেবে, টুখেল ১১টি শিরোপা জয়লাভ করেছেন, যার মধ্যে ১টি বায়ার্ন মিউনিখের হয়ে, ১টি বরুসিয়া ডর্টমুন্ডের হয়ে, ৬টি পারি সাঁ-জেরমাঁর হয়ে এবং ৩টি চেলসির হয়ে জয়লাভ করেছেন।

## পরিসংখ্যান
### ক্লাব

### ম্যানেজার

## অর্জন
### ম্যানেজার
**বরুসিয়া ডর্টমুন্ড**
* ডিএফবি-পোকাল: ২০১৬–১৭

**পারি সাঁ-জেরমাঁ**
* লিগ ১: ২০১৮–১৯, ২০১৯–২০
* কু দ্য ফ্রান্স: ২০১৯–২০
* কুপ দে লা লিগ: ২০১৯–২০
* ত্রফি দ্য চ্যাম্পিয়নস: ২০১৮, ২০১৯
* উয়েফা চ্যাম্পিয়নস লিগ রানার-আপ: ২০১৯–২০

**চেলসি**
* উয়েফা চ্যাম্পিয়নস লিগ: ২০২০–২১
* উয়েফা সুপার কাপ: ২০২১
* এফএ কাপ রানার-আপ: ২০২০–২১
* ফিফা ক্লাব বিশ্বকাপ: ২০২১

**বায়ার্ন মিউনিখ**
*বুন্দেসলিগা: ২০২২–২৩

## তথ্যসূত্র

## বহিঃসংযোগ
* kickersarchiv.de-এ টমাস টুখেল 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৭৩-এ জন্ম
বিষয়শ্রেণী:জার্মান পুরুষ ফুটবলার
বিষয়শ্রেণী:জার্মান ফুটবল ম্যানেজার
বিষয়শ্রেণী:স্টুটগার্টার কিকার্সের খেলোয়াড়
বিষয়শ্রেণী:ফুটবল ক্লাব আউগসবুর্গের খেলোয়াড়
বিষয়শ্রেণী:বুন্দেসলিগার ম্যানেজার
বিষয়শ্রেণী:লিগ ১-এর ম্যানেজার
বিষয়শ্রেণী:প্রিমিয়ার লিগের ম্যানেজার
বিষয়শ্রেণী:২. বুন্দেসলিগার খেলোয়াড়
বিষয়শ্রেণী:ইংল্যান্ডে জার্মান প্রবাসী ক্রীড়াবিদ
বিষয়শ্রেণী:ফুটবল ক্লাব বায়ার্ন মিউনিখের ম্যানেজার
বিষয়শ্রেণী:চেলসি ফুটবল ক্লাবের ম্যানেজার
বিষয়শ্রেণী:পুরুষ ফুটবল রক্ষণভাগের খেলোয়াড়
বক্ষপৃষ্ঠীয় স্নায়ু

**বক্ষপৃষ্ঠীয় স্নায়ু** হল একটি স্নায়ু যা মানুষ এবং অন্যান্য প্রাণীদের  উপস্থিত থাকে। এটি **মধ্যবর্তী সাবস্ক্যাপুলার স্নায়ু** বা **দীর্ঘ সাবস্কাপুলার স্নায়ু** হিসাবেও পরিচিত। এটি ল্যাটিসিমাস ডরসি পেশীতে  স্নায়ু  সরবরাহ করে।

এটি *ব্র্যাকিয়াল জালক* থেকে উত্থিত হয়। এটি ষষ্ঠ, সপ্তম এবং অষ্টম গ্রীবাদেশীয় স্নায়ু থেকে এর তন্তু উৎপন্ন করে। এটি ল্যাটিসিমাস ডরসির পেছনে পাওয়া যায় এবং তাদের অঙ্কীয় শাখা থেকে উদ্ভূত হয়। বক্ষপৃৃষ্ঠীয় স্নায়ু ব্র্যাকিয়াল জালকের পশ্চাৎবর্তী কর্ডের একটি শাখা।

এটা  সাবস্কাপুলার ধমনিকে অনুসরণ করে  এবং বগলের পশ্চাৎ দেয়ালে ল্যাটিসিমাস ডরসিতে  স্নায়ু সরবরাহ করে।

## ক্লিনিকাল গুরুত্ব
ল্যাটিসিমাস ডরসি মাঝে মধ্যে প্রতিস্থাপনের জন্য এবং কার্ডিয়াক ব্যর্থতায় সিস্টোলের বর্ধনের জন্য ব্যবহৃত হয় । এসব ক্ষেত্রে, স্নায়ু সরবরাহ সংরক্ষণ করা হয়, এবং পেশী দিয়ে প্রতিস্থাপন করা হয় (উদাহরণস্বরূপ, মুখের পুনর্নির্মাণের সাথে )।

পশ্চাৎবর্তী কর্ডের ক্ষত কাঁধের জয়েন্টের সংযোজন হারাতে পারে যদি ল্যাটিসিমাস ডরসির  স্নায়ুসংস্থান হ্রাস পায়।

## অতিরিক্ত চিত্র

চিত্র:Brachial plexus.svg|ব্রাকিয়াল জালক
চিত্র:Gray809.png|অ্যাক্সিলারি ফোসায় ডান ব্রাকিয়াল জালক (ইনফ্রাক্ল্যাভিকুলার অংশ); নীচে এবং সামনের দৃশ্য
চিত্র:Brachial plexus color.svg|মেরুদণ্ডীয় স্নায়ুর শাখা সহ ব্র্যাকিয়াল প্লেক্সাস


## তথ্যসূত্র

## বহিঃসংযোগ

* বক্ষপৃষ্ঠীয় স্নায়ু দেখাচ্ছে সুপারফিশিয়াল ব্যাক এর ডিসসেকশন ভিডিও
* Anatomy figure: 05:03-10  - "ব্র্যাকিয়াল জালকের প্রধান অংশ এবং টার্মিনাল স্নায়ু।"
* থোরাকোডোরসাল নার্ভ - ব্লু লিঙ্ক এনাটমি - মিশিগান মেডিকেল স্কুল

বিষয়শ্রেণী:উর্ধাঙ্গের স্নায়ু
নেঞ্জিরুক্কুম ভারাই (১৯৬৭-এর চলচ্চিত্র)

**নেঞ্জিরুক্কুম ভারাই** () হচ্ছে ১৯৬৭ সালে মুক্তিপ্রাপ্ত সি ভি শ্রীধর পরিচালিত একটি তামিল চলচ্চিত্র। চলচ্চিত্রটির কাহিনীকার এবং প্রযোজক সি ভি শ্রীধর নিজেই ছিলেন; মুখ্য ভূমিকায় অভিনয় করেছিলেন শিবাজি গণেশন, কে. আর. বিজয়া এবং আর. মুথুরমণ। মনয়ঙ্গত সুব্রমণিয়ন বিশ্বনাথন চলচ্চিত্রটির সঙ্গীত পরিচালক ছিলেন। শিবাজি গণেশনের অভিনয় অনেক প্রশংসিত হয়েছিলো। অন্যদিকে সি ভি শ্রীধরের পরিচালনাও প্রশংসিত হয়েছিলো।
## অভিনয়ে
*শিবাজি গণেশন - রঘু
*কে. আর. বিজয়া - রাজেশ্বরী
*আর. মুথুরমণ - শিবরমণ
*ভি গোপালকৃষ্ণ - পিটার
*ভি এস রাঘবন - রাজেশ্বরীর পিতা
## গানের তালিকা

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৬৭-এর চলচ্চিত্র
বিষয়শ্রেণী:১৯৬০-এর দশকের তামিল ভাষার চলচ্চিত্র
বিষয়শ্রেণী:এম. এস. বিশ্বনাথন সুরারোপিত চলচ্চিত্র
বিষয়শ্রেণী:ভারতে দারিদ্র্য সম্পর্কে চলচ্চিত্র
বিষয়শ্রেণী:ভারতীয় সাদাকালো চলচ্চিত্র
চিরকুমার সভা (নাটক)

***চিরকুমার সভা***  হল রবীন্দ্রনাথ ঠাকুর কর্তৃক রচিত একটি বাংলা নাটক। এটি একটি প্রহসন। এটি ১৯২৬ খ্রিষ্টাব্দে প্রকাশিত হয়। এটি তারই লেখা প্রজাপতির নির্বন্ধ নামক উপন্যাসের নাট্যরূপ।

এই নাটকে শৈলবালার পুরুষ ছদ্মবেশ ধারণ শেকসপিয়রীয় রীতির অনুসরণ।

## মূল বিষয়বস্তু
নাটকের মুল উপজীব্য হচ্ছে- দেশপ্রেমিক উদ্যমী যুব সম্প্রদায়ের সন্যাসব্রত গ্রহণের তাগিদ এবং হঠাৎ দমকা হাওয়ায় সে ব্রত ভেঙ্গে ফেলার আকস্মিকতা। সকল দেশেই একদল মানুষ থাকেন, যারা সংসারী হওয়ার জন্য জন্মগ্রহণ করেন না। তাদের সকলকে এক উদ্দেশে বাধবার জন্য চিরকুমার সভার সৃষ্টি। লক্ষ্য দেশের কাজ করা। 

## চরিত্রসমূহ
* চন্দ্রমাধববাবু - কলিকাতার কোনো কাজের অধ্যাপক, চিরকুমার সভার সভাপতি
* শ্রীশ, বিপিন, পূর্ণ - চিরকুমার সভার সভ্যতা
* অক্ষয়কুমার - জগত্তারিণীর বড়ো জামাতা
*রসিকদাদা - জগত্তারিণীর দূরসম্পর্কীয় খুড়া
*বনমালী - ঘটক
*গুরুদাস - ওস্তাদ
*দারুকেশ্বর, মৃত্যুঞ্জয় - কুলীন যুবকদ্বয়
*জগত্তারিণী - বিধবা হিন্দু মহিলা
*পুরবালা - জগত্তারিণীর জ্যেষ্ঠা কন্যা, অক্ষয়কুমারের স্ত্রী
*শৈলবালা - জগত্তারিণীর বিধবা কন্যা
*নৃপবালা, নীরবালা - জগত্তারিণীর দুই অবিবাহিতা কন্যা
*নির্মলা - চন্দ্রমাধববাবুর অবিবাহিতা ভাগিনেয়ী

## চলচ্চিত্র নির্মাণ

## তথ্যসূত্র


## বহিঃসংযোগ
* rabindra-rachanabali.nltr.org

বিষয়শ্রেণী:রবীন্দ্রনাথ ঠাকুরের নাটক
বিষয়শ্রেণী:১৯২৬-এর নাটক
সিডনি সিক্সার্স

**সিডনি সিক্সার্স** হচ্ছে অস্ট্রেলিয়ান ফ্রাঞ্চাইজ ভিত্তিক পুরুষদের ক্রিকেট দল, যারা অস্ট্রেলিয়ার ঘরোয়া টুয়েন্টি২০ ক্রিকেট প্রতিযোগিতা বিগ ব্যাশ লীগে (বিবিএল) অংশ গ্রহণ করে থাকে। সিডনি থান্ডার-এর মতো, সিক্সার্সও হচ্ছে নিউ সাউথ ওয়েলস ব্লু'র উত্তরাধিকারী, যারা চলমান কেএফসি টুয়েন্টি২০ বিগ ব্যাশ প্রতিযোগিতায় খেলে। সিক্সার্সের ঘরোয়া মাঠ হচ্ছে শহরের অন্তবর্তী দক্ষিণ-পূর্ব এলাকায়  সিডনি ক্রিকেট গ্রাউন্ড অপর দিকে থান্ডারের ঘরোয়া মাঠ হচ্ছে শহরের একটু বাইরে কিছু পশ্চিমে স্পটলেস স্টেডিয়াম। উদ্বোধনী কোচ ছিলেন ট্রেভর বেলিস, ২০১৫ সালে তার স্থলাভিষিক্ত হন বর্তমান কোচ গ্রেগ শিপার্ড. সিক্সার্সের উদ্বোধনী অধিনায়ক ছিলেন অস্ট্রেলিয়ান উইকেট-রক্ষক ব্র্যাড হাডিন। স্টিভ স্মিথ ও মইসেস হেনরিকুইস উভয়ই দলের অধিনায়কত্বে সময় দিয়েছেন।

## স্পন্সর

## সিডনি স্মাশ খেলার তালিকা

## বর্তমান দল
বিবিএল১০ আসরের জন্য মনোনীত খেলোয়াড়গণ ছিলেন নিম্নরূপ:

## তথ্যসূত্র

## বহিঃসংযোগ

বিষয়শ্রেণী:বিগ ব্যাশ লিগের দল
বিষয়শ্রেণী:সিডনিভিত্তিক ক্রীড়া দল
বিষয়শ্রেণী:নিউ সাউথ ওয়েলসে ক্রিকেট
বিষয়শ্রেণী:২০১১-এ প্রতিষ্ঠিত ক্রিকেট ক্লাব
লারিসা ফুটবল ক্লাব অ্যাসোসিয়েশন

**লারিসা ফুটবল ক্লাব অ্যাসোসিয়েশন** (, ; এছাড়াও সংক্ষেপে **ইপিএসএল** নামে পরিচিত) হচ্ছে গ্রিসের লারিসার ফুটবলের নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি এইচএফএফের সদস্যপদ লাভ করে। এই সংস্থার সদর দপ্তর গ্রিসের লারিসায় অবস্থিত।

এই সংস্থাটি এলএফসিএ চ্যাম্পিয়নশিপ এবং এলএফসিএ কাপের মতো প্রতিযোগিতার সকল কার্যক্রম পরিচালনা করে। বর্তমানে লারিসা ফুটবল ক্লাব অ্যাসোসিয়েশনের সভাপতির দায়িত্ব পালন করছেন দিমিত্রিওস বুচলারিওতিস।

## তথ্যসূত্র

## বহিঃসংযোগ
*  

বিষয়শ্রেণী:লারিসা ফুটবল ক্লাব অ্যাসোসিয়েশন
বিষয়শ্রেণী:১৯৬০-এ গ্রিসে প্রতিষ্ঠিত
বিষয়শ্রেণী:১৯৬০-এ প্রতিষ্ঠিত ক্রীড়া সংস্থা
বিষয়শ্রেণী:গ্রিসের ক্রীড়া নিয়ন্ত্রণ সংস্থা
বিষয়শ্রেণী:গ্রিসের ফুটবল পরিচালনা পরিষদ
রেউনিওঁ ফুটবল লিগ

**রেউনিওঁ ফুটবল লিগ** (, ; এছাড়াও সংক্ষেপে **আরএফএল** নামে পরিচিত) হচ্ছে রেউনিওঁয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৬ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার ৩৬ বছর পর ১৯৯২ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর রেউনিওঁয়ের সেঁ দেনিতে অবস্থিত।

এই সংস্থাটি রেউনিওঁয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে রেউনিওঁ প্রিমিয়ার লিগ এবং কু দে লা রেউনিওঁয়ের মতো প্রতিযোগিতার সকল কার্যক্রম পরিচালনা করে। বর্তমানে রেউনিওঁ ফুটবল লিগের সভাপতির দায়িত্ব পালন করছেন ইভে এতেভে।

## তথ্যসূত্র

## বহিঃসংযোগ
*  

বিষয়শ্রেণী:রেউনিওঁ ফুটবল লিগ
বিষয়শ্রেণী:১৯৫৬-এ রেউনিওঁয়ে প্রতিষ্ঠিত
বিষয়শ্রেণী:১৯৫৬-এ প্রতিষ্ঠিত ক্রীড়া সংস্থা
বিষয়শ্রেণী:রেউনিওঁয়ের ক্রীড়া নিয়ন্ত্রণ সংস্থা
বিষয়শ্রেণী:রেউনিওঁয়ের ফুটবল পরিচালনা পরিষদ
বিষয়শ্রেণী:ক্যাফের সদস্য
কুয়ালালামপুর ফুটবল অ্যাসোসিয়েশন

**কুয়ালালামপুর ফুটবল অ্যাসোসিয়েশন** (; এছাড়াও সংক্ষেপে **কেএলএফএ** নামে পরিচিত) হচ্ছে মালয়েশিয়ার যুক্তরাষ্ট্রীয় অঞ্চল কুয়ালালামপুরের ফুটবলের নিয়ন্ত্রক সংস্থা। এই সংস্থাটি ১৯৭৪ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর মালয়েশিয়ার রাজধানী কুয়ালালামপুরে অবস্থিত।

এই সংস্থাটি কুয়ালালামপুর লীগ এবং কেএলএফএ এফএ কাপের মতো প্রতিযোগিতার সকল কার্যক্রম পরিচালনা করে।

## তথ্যসূত্র

## বহিঃসংযোগ
*  

বিষয়শ্রেণী:কুয়ালালামপুর ফুটবল অ্যাসোসিয়েশন
বিষয়শ্রেণী:১৯৭৪-এ মালয়েশিয়ায় প্রতিষ্ঠিত
বিষয়শ্রেণী:১৯৭৪-এ প্রতিষ্ঠিত ক্রীড়া সংস্থা
বিষয়শ্রেণী:মালয়েশিয়ার ক্রীড়া নিয়ন্ত্রণ সংস্থা
বিষয়শ্রেণী:মালয়েশিয়ার ফুটবল পরিচালনা পরিষদ
ভাগ্যশ্রী মোটে

**ভাগ্যশ্রী মোটে** একজন ভারতীয় অভিনেত্রী। তিনি মূলত হিন্দি, মারাঠি এবং দক্ষিণ ভারতীয় চলচ্চিত্রে  কাজ করেন।  তার সর্বশেষ সিনেমা ভাওভাই (২০২০) এবং ইশক ফিটুটি (২০২১)।

## জীবনী

থাম্ব|190x190পিক্সেল

তিনি  মহারাষ্ট্রের পুনেতে  তার বাড়ি। এখন মুম্বাইয়ে থাকেন । স্কুল-কলেজে  তিনি ছিলেন একজন বাধ্য শিক্ষার্থী।তার অর্থনীতিতে ডিগ্রি অর্জন রয়েছে।  কলেজে তিনি বিশ্বগর্জন নামক বাণিজ্যিক নাটকে অভিনয় করেছিলেন। তিনি মডেলিংয়ের মাধ্যমে ক্যারিয়ার শুরু করেছিলেন এবং বেশ কয়েকটি মডেলিংয়ের কাজ ও বিজ্ঞাপন করেছিলেন ।তিনি *দেবযানী*  ধারাবাহিকের মাধ্যমে  প্রথম মারাঠি টেলিজগতে আত্মপ্রকাশ করেছিলেন । দেবযানী ধারাবাহিক করার  সময় তিনি পরিচালক কার্তিক কেন্দের কাছে অভিনয়ের অনেক কিছু শেখেন। তিনি অভিনয়ের উপর আনুষ্ঠানিক কোন শিক্ষা নেন নি। পরিচালক কার্তিক তাকে শিল্পী হিসেবে বেড়ে উঠতে সহায়তা করেছিলেন। তিনি তাকে বিভিন্ন জিনিস এমনকি প্রযুক্তিগত জিনিসও শিখিয়েছিলেন। সেই জিনিসগুলি তাকে অনেক সাহায্য করে। তার কারণে তিনি বই পড়ার অভ্যাসটি বেছে নেন এবং আজও যা তার প্রিয় শখ। দেবযানী তাকে খ্যাতি এনে দেয়। এরপরে তাকে বিভিন্ন ধারাবাহিকে দেখা গিয়েছিল। ‘পাতিল’, ‘কায়ে রে রাসকলা’ মতো সিনেমায় তার অভিনয় দক্ষতা দর্শকদের মুগ্ধ করে।

থাম্ব|253x253পিক্সেল

মারাঠি সিনেমা ‘লাই ভারি’ এবং হিন্দি ধারাবাহিক ‘যোধা আকবর’ এর  তার অতিথি ভুমিকা প্রশংসার যোগ্য ছিল। ‘দেবো কে দেব মহাদেব’ এবং  *[[সিয়া কে রাম]]* ‘ তে তার সংক্ষিপ্ত কিন্তু গুরুত্বপূর্ণ ভূমিকা ভক্তদের দ্বারাও  খুব প্রশংসিত হয়েছিল। তিনি দক্ষিণ ভারতীয় সিনেমাতেও কাজ করেছেন।  ২০২০ সালে তিনি ১১ পর্বের মারাঠি পৌরাণিক ধারাবাহিক জয় দেবা শ্রী গণেশাতে দেবী পার্বতীর ভূমিকায় অভিনয় করেছিলেন। এই ধারাবাহিকের জন্য তিনি ব্যাপক জনপ্রিয়তা পান।

তিনি হাঙ্গামা প্লের শ্রী কামদেব প্রসন্ন ওয়েব সিরিজে কাজ করেছেন।তিনি ভারতের সুপরিচিত ম্যাগাজিন গৃহশোভিকা অ্যান্ড প্রিমিয়ারের কভার পৃষ্ঠায়ও মডেল হয়েছিলেন। তিনি বিজয় লনন্ধের সাথে ২০১৪ সালে একটি নাইন এক্স ঝাকাস মিউজিক ভিডিওতে উপস্থিত হন।

## চলচ্চিত্র তালিকা

## টেলিভিশন

## তথ্যসূত্র

## বহিঃসংযোগ

*
* 
*

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মারাঠি টেলিভিশন অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
কিতাব আল-কাফী

***আল-কাফী*** (, **, শাব্দিক অর্থ “*পর্যাপ্ত*”) হল মুহম্মদ ইবনে ইয়াকুব আল-কুলায়নী কর্তৃক সংকলিত একটি দ্বাদশী শিয়া হাদিসগ্রন্থ। এই গ্রন্থটি তিনভাগে বিভক্ত: *উসূল আল-কাফী*, জ্ঞানতত্ত্ব, ধর্মতত্ত্ব, ইতিহাস, নৈতিকতা, দোয়া ও কোরʾআন বিষয়ক হাদিস এর অন্তর্ভুক্ত; *ফুরূʿ আল-কাফী*, ব্যবহারিক ও আইন সংক্রান্ত হাদিস এর অন্তর্গত; *রওদাত আল-কাফী*, বিবিধ হাদিস এর অন্তর্ভুক্ত যার মধ্যে বারো ইমাম থেকে প্রাপ্ত দীর্ঘ চিঠি ও খুৎবাও বিদ্যমান।
আল-কাফীতে সর্বমোট ১৬,১৯৯টি হাদিস রয়েছে।

## তথ্যসূত্র

বিষয়শ্রেণী:শিয়া হাদিস সংকলন
বিষয়শ্রেণী:জাফারি ফকীহ
সিএমএইচ মসজিদ ঝিলাম

**সিএমএইচ মসজিদ ঝিলাম** বা **বিভাগীয় সদর দপ্তর মসজিদ** হলো একটি মসজিদ যা ঝিলাম শহর, পাঞ্জাব, পাকিস্তানে অবস্থিত।

মসজিদটি সম্মিলিত সামরিক হাসপাতাল, ঝিলাম সংলগ্ন। এর ভিত্তিপ্রস্তর ২১ মার্চ ১৯৫০ সালে জেনারেল মুহাম্মদ আইয়ুব খান কর্তৃক স্থাপিত হয় এবং উদ্বোধনী অনুষ্ঠান পাঞ্জাবের গভর্নর আব্দুর রব নিশতার কর্তৃক পরিচালিত হয়। এটি একসাথে ২৫,০০০ মুসল্লির স্থান সংকুলান করতে সক্ষম।

## আরও দেখুন
* পাকিস্তানের মসজিদের তালিকা
* ঝিলাম

## তথ্যসূত্র

## বহিঃসংযোগ

বিষয়শ্রেণী:পাকিস্তানের মসজিদ
বিষয়শ্রেণী:উইকিউপাত্তে স্থানাঙ্ক আছে
জুনাইদ বাগদাদী

**জুনাইদ বাগদাদী** (৮৩০–৯১০) পারসীয় রহস্যময় এবং প্রাথমিক সুফী দরবেশদের মধ্যে অন্যতম। তিনি অনেক সুফি তরিকার আধ্যাত্মিক তালিকার কেন্দ্রীয় ব্যক্তিত্ব।

জুনাইদ বাগদাদী তার জীবদ্দশায় বাগদাদে অধ্যাপনা করেছিলেন এবং সুফি মতবাদের বিকাশে গুরুত্বপূর্ণ ব্যক্তিত্ব ছিলেন। সুফি ধর্মতত্ত্বে তার গুরুত্বের কারণে জুনাইদ বাগদাদী প্রায়শই "সুলতান" হিসাবে উল্লেখ করা হয়।

## জন্ম
জুনাইদ বাগদাদী হিজরি তৃতীয় শতকের প্রথম দিকে ইরাকের বাগদাদ শহরে জন্মগ্রহণ করেন। তার জন্মের বছর নিয়ে দ্বিমত রয়েছে। কিছু ইতিহাসবিদ লিখেছেন যে তিনি ২১০ হিজরি থেকে ২২০ হিজরির মধ্যে জন্মগ্রহণ করেছিলেন। যেমন ইমাম যাহাবী বলেছেন: "তিনি সুফিদের শায়খ, তিনি ২২০ হিজরি কিছু পরেই জন্মগ্রহণ করেছিলেন।"
## তথ্যসূত্র

বিষয়শ্রেণী:৮৩০-এ জন্ম
বিষয়শ্রেণী:৯১০-এ মৃত্যু
বিষয়শ্রেণী:বাগদাদের ব্যক্তি
বিষয়শ্রেণী:৯ম শতাব্দীর ইরানি ব্যক্তি
বিষয়শ্রেণী:ইরাকি সুফি
বিষয়শ্রেণী:সুন্নি ইমাম
বিষয়শ্রেণী:সুন্নি সুফি
বিষয়শ্রেণী:ইরানি সুফি
আজাদ হিন্দ রেডিও

**আজাদ হিন্দ রেডিও**  ভারতবাসীকে স্বাধীনতা সংগ্রামে উজ্জীবিত করতে ১৯৪২ খ্রিস্টাব্দে  নেতাজী সুভাষচন্দ্র বসুর নেতৃত্বে শুরু হওয়া একটি বেতার প্রচার মাধ্যম।  প্রথমদিকে এর সম্প্রচার  জার্মানিতে শুরু হলেও,  যুদ্ধ পরিস্থিতি  দক্ষিণ-পূর্ব এশিয়া অভিমুখী হলে  এবং নেতাজীর দক্ষিণ-পূর্ব এশিয়ায় গমনের সাথে সাথে এর  সদর দপ্তর প্রথমে সিঙ্গাপুর  ও পরে রেঙ্গুন স্থানান্তরিত হয়। তবে জার্মানি হতে সম্প্রচারের ভার নাম্বিয়ারের দায়িত্বে থাকে। সেসময় নাম্বিয়ার জার্মানিতে ভারতীয় সেনাবাহিনীর প্রধান ছিলেন ও পরে আজাদ হিন্দ সরকারের দূত হন। 
## সম্প্রসারণ
সুভাষ চন্দ্র বসু তৎকালীন নাৎসি জার্মানির বার্লিন রেডিও পরিষেবার সহায়তায় প্রাথমিকভাবে জার্মানদের অর্থায়নে আজাদ হিন্দ রেডিওর শর্টওয়েভ স্টেশন স্থাপন করেন। ১৯৪২ খ্রিস্টাব্দের ৭ জানুয়ারি সম্প্রসারণ শুরু হয়েছিল।
বেতার কেন্দ্র হতে জার্মানিতে ও দক্ষিণ পূর্ব এশিয়ার দেশগুলিতে ভারতীয় সেনাবাহিনীর জন্য  সর্বাধিক সম্ভাব্য স্বেচ্ছাসেবকদের ভাষা -  ইংরেজি,হিন্দি, তামিল, বাংলা, মারাঠি, পাঞ্জাবি, পশতুন এবং উর্দু  ভাষায় সাপ্তাহিক সংবাদ বুলেটিন প্রচারিত হত।

অন্য জোটের বেতার অপপ্রচার খণ্ডন করার উদ্দেশ্যে আজাদ হিন্দ রেডিও কাজ করত।  নেতাজী সেসময়কার 'ব্রিটিশ ব্রডকাস্টিং কর্পোরেশনকে '  'ব্লাফ এন্ড ব্লাস্টার  কর্পোরেশন'  এবং অল ইন্ডিয়া রেডিও কে  'অ্যান্টি ইণ্ডিয়ান রেডিও' হিসাবে উল্লেখ করেছিলেন।

সুভাষচন্দ্র বসু ১৯৪৪ খ্রিস্টাব্দের ৬ জুলাই এক বেতার বার্তায় গান্ধীজিকে 'জাতির জনক' অভিধা প্রদান করেন।

## আরও দেখুন

* দ্বিতীয় বিশ্বযুদ্ধের প্রচার ও ভারত

## তথ্যসূত্র

## বহিঃসংযোগ
আজাদ হিন্দ রেডিওতে নেতাজির ভাষণ:

* 1943 সালে টোকিও থেকে নেতাজির ভয়েস
* আজাদ হিন্দ রেডিওতে নেতাজির বক্তব্য

বিষয়শ্রেণী:সুভাষচন্দ্র বসু
বিষয়শ্রেণী:আজাদ হিন্দ ফৌজ
আজাদ হিন্দ ব্যাঙ্ক

**আজাদ হিন্দ ব্যাঙ্ক**  ভারতের অস্থায়ী সরকার আজাদ  হিন্দ সরকারের সদর দপ্তর রেঙ্গুনে ১৯৪৪ খ্রিস্টাব্দের ৫ ই এপ্রিল প্রতিষ্ঠিত হয়েছিল।

## স্থাপনা
১৯৪৩ খ্রিস্টাব্দের ২১শে অক্টোবর নেতাজী সুভাষ চন্দ্র বসু অস্থায়ী ভারত সরকার তথা আজাদ হিন্দ সরকার গঠনের পরই ১৯৪৩ খ্রিস্টাব্দের  ২৩ শে অক্টোবর  ব্রিটিশদের ও তার সহযোগীর বিরুদ্ধে যুদ্ধ ঘোষণা করেন।

বিশ্বের বিভিন্ন প্রান্তে বসবাসকারী ব্রিটিশ শাসন হতে মুক্তিকামী ভারতীয়দের  কাছ থেকে অনুদান সংগ্রহের জন্য ও আজাদ হিন্দ ফৌজের ব্যাঙ্কিং সহায়তা প্রদানের লক্ষ্যেই সুভাষচন্দ্র বসু আজাদ হিন্দ ব্যাঙ্ক স্থাপন করেন। জাপান অধিকৃত সমস্ত দেশে এই ব্যাঙ্কের শাখা ছিল। ব্যাঙ্কটির কারেন্সি নোট তথা মুদ্রা নোট ছিল কর্জপত্রের আকারে এক দিকেই ছাপানো থাকত। আজাদ হিন্দ সরকারের সংগৃহীত অর্থ এই ব্যাঙ্কেই জমা থাকত। শুরুতে ব্যাঙ্কটির অনুমোদিত পুঁজি ছিল ভারতীয় মুদ্রায় পাঁচ মিলিয়ন এবং তন্মধ্যে পরিশোধিত পুঁজি ছিল আড়াই মিলিয়ন। 

## তথ্যসূত্র

## আরো দেখুন

* আজাদ হিন্দ
* শের-ই-হিন্দ

বিষয়শ্রেণী:ভারতের স্বাধীনতা আন্দোলন
বিষয়শ্রেণী:সুভাষচন্দ্র বসু
তিরুকালকুন্দ্রম

**তিরুকালকুন্দ্রম** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি পঞ্চায়েত শহর। এছাড়াও এটি তিরুকালকুন্দ্রম তালুকের সদর৷ এখানে রয়েছে বিখ্যাত বেদগিরীশ্বর মন্দির, এটি হিন্দু দেবতা শিবের নামে উৎসর্গীকৃত৷ শহরটি ১৮ টি ওয়ার্ডে বিভক্ত৷

## ইতিহাস
তিরুকালকুন্দ্রম শব্দটি এসেছে তামিল শব্দ 'কলুগু' থেকে, যার অর্থ ঈগল৷ তিরু অর্থাৎ পবিত্র কলুগুন্দ্রম অর্থ ঈগলের অবস্থান৷ কালক্রমে এই তামিল তিরুকলুগুন্দ্রম বাংলায় তিরুকালকুন্দ্রম নামে পরিচিতি পায়৷ জনশ্রুতি অনুযায়ী বেদগিরীশ্বর মন্দির বিমানের দিকে প্রতিদিন দ্বিপ্রহর কালে দুটি ঈগল উড়ে বেড়াতো এবং মন্দিরের পূজারী তাদের প্রতিদিন ভোগ নিবেদন করতেন। লোক বিশ্বাস অনুসারে এই বইগুলি সাধারণ নয় বরং দুজন শাপপ্রাপ্ত ঋষি। আরো জনশ্রুতি রয়েছে যে কলিযুগ শুরু হলে এই ঈগলদ্বয়কে এই মন্দিরে আর দেখা যাবে না। বর্তমানে মন্দিরে ঈগলের অনুপস্থিতি কলিযুগের আগমনকে নির্দেশিত করে।

মন্দিরে কোন নন্দী মূর্তি নেই, মনে করা হয় যে এই মন্দিরটি যেই পাহাড়ের উপর অবস্থিত সেটি সম্পূর্ণরূপে শিবের নামে উৎসর্গীকৃত। ফলে এখানে শিব ব্যতীত তার নন্দীর প্রবেশও নিষেধ। তিরুকলুগুন্দ্রম বা তিরুকালকুন্দ্রম মূলত মন্দিরটির নাম হলেও বর্তমানে সমগ্র শহর বোঝাতেই এই নামটি ব্যবহার করা হয়।

শিখরে অবস্থিত মন্দিরটিতে পৌঁছাতে পাহাড়ের উচ্চতা বরাবর ৫৬৫ টি ধাপ অতিক্ররম করে যেতে হয়৷ সংযুক্ত চিত্রটি তারই পাদদেশে অবস্থিত শ্রী ত্রিপুরাসুন্দরী মন্দির৷

## জনতত্ত্ব

২০১১ খ্রিস্টাব্দে ভারতের জনগণনা অনুসারে তিরুকালকুন্দ্রমের মোট জনসংখ্যা ২৯,৩৯১ জন৷ এর মধ্যে ১৪,৫৬৫ জন পুরুষ ও ১৪,৮২৬ জন নারী
রয়েছেন অর্থাৎ লিঙ্গানুপাত প্রতি হাজার পুরুষে ১,০১৮ জন নারী৷ মোট পরিবার সংখ্যা ৭,৪১৯ টি৷ ছয় বছর অনূর্ধ্ব শিশু সংখ্যা ৩,১৯২, যা মোট জনসংখ্যার ১০.৮৬ শতাংশ৷ তিরুকালকুন্দ্রমের মোট সাক্ষরতার হার ৮৫.৩৪ শতাংশ, যেখানে পুরুষ সাক্ষরতার হার ৯১.৭৪ শতাংশ ও নারী সাক্ষরতার হার ৭৯.০৬ শতাংশ৷

## অবস্থান
তিরুকালকুন্দ্রম চেন্নাইয়ের চতুরঙ্গপত্তনম থেকে তিরুতণি পর্যন্ত বিস্তৃত ৫৮ নং রাজ্য সড়কেওর ওপর চেন্নাই থেকে  দক্ষিণে অবস্থিত৷ এছাড়া অন্যতম উল্লেখ্য পর্যটনস্থল মহাবলীপুরম থেকে এটি  দূরে অবস্থিত৷

## আরও দেখুন
* পুদুপত্তনম
* মহাবলীপুরম

## তথ্যসূত্র

বিষয়শ্রেণী:তামিলনাড়ুর শহর ও নগর
ইকবাল সিকান্দার

**মোহাম্মদ ইকবাল সিকান্দার** (; জন্ম: ১৯ ডিসেম্বর, ১৯৫৮) সিন্ধু প্রদেশের করাচি এলাকায় জন্মগ্রহণকারী পাকিস্তানি কোচ ও সাবেক আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ১৯৯২ সালের ক্রিকেট বিশ্বকাপের শিরোপা বিজয়ী পাকিস্তান দলের অন্যতম সদস্য ছিলেন।

ঘরোয়া প্রথম-শ্রেণীর পাকিস্তানি ক্রিকেটে হায়দ্রাবাদ ও করাচি দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক গুগলি বোলিংয়ে পারদর্শী ছিলেন **ইকবাল সিকান্দার**।

## খেলোয়াড়ী জীবন
করাচির সেন্ট প্যাট্রিকস হাই স্কুলে পড়াশুনো করেছেন তিনি। ১৯৯৬-৯৭ মৌসুম থেকে ১৯৯৯-২০০০ মৌসুম পর্যন্ত ইকবাল সিকান্দারের প্রথম-শ্রেণীর খেলোয়াড়ী জীবন চলমান ছিল। জানুয়ারি, ১৯৯১ সালে করাচি হোয়াইটসের সদস্যরূপে পেশাওয়ারের বিপক্ষে একদিনের খেলায় অংশ নেন। খেলায় অনন্য সাধারণ বোলিং পরিসংখ্যান গড়েন ৬.২-৩-৭-৭। লিস্ট এ ক্রিকেটে তার তুলনায় অন্য কোন খেলোয়াড়কে কম রান খরচ করে সাত উইকেট পাননি।

ইংরেজ ক্রিকেট লীগেও কিছুটা সময় অতিবাহিত করেছেন। ২০০১ সালে লিভারপুল প্রতিযোগিতায় লেই ক্রিকেট ক্লাবের পক্ষে শতাধিক উইকেট পেয়েছেন।

সমগ্র খেলোয়াড়ী জীবনে চারটিমাত্র ওডিআইয়ে অংশগ্রহণ করেছেন ইকবাল সিকান্দার। সবগুলো ওডিআইই ১৯৯২ সালের ক্রিকেট বিশ্বকাপে খেলেছেন। ২৩ ফেব্রুয়ারি, ১৯৯২ তারিখে মেলবোর্নে ওয়েস্ট ইন্ডিজ দলের বিপক্ষে একদিনের আন্তর্জাতিকে অভিষেক ঘটে তার। ২১ মার্চ, ১৯৯২ তারিখে অকল্যান্ডে স্বাগতিক নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি। এরপর, তাকে কোন টেস্ট কিংবা ওডিআইয়ে অংশগ্রহণ করার সুযোগ দেয়া হয়নি।

ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন তিনি। বর্তমানে তিনি আফগানিস্তান দলের কোচের দায়িত্ব পালন করছেন।

## তথ্যসূত্র

## আরও দেখুন
* ইমরান খান
* মুশতাক আহমেদ
* ১৯৯২ ক্রিকেট বিশ্বকাপ দলসমূহ
* প্রথম-শ্রেণীর ক্রিকেট দলসমূহের বর্তমান তালিকা
* পাকিস্তানি একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:করাচির ক্রিকেটার
বিষয়শ্রেণী:করাচি ব্লুজের ক্রিকেটার
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:করাচি থেকে আগত ক্রিকেটার
বিষয়শ্রেণী:কাম্বারল্যান্ডের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তানি ক্রিকেট কোচ
বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্স বি-এর ক্রিকেটার
বিষয়শ্রেণী:বাহাওয়ালপুরের ক্রিকেটার
বিষয়শ্রেণী:হায়দ্রাবাদের (পাকিস্তান) ক্রিকেটার
বিষয়শ্রেণী:সেন্ট প্যাট্রিক উচ্চ বিদ্যালয়, করাচির প্রাক্তন শিক্ষার্থী
বিষয়শ্রেণী:সেন্ট প্যাট্রিক উচ্চ বিদ্যালয়, করাচীর প্রাক্তন শিক্ষার্থী
মুদাফফর মসজিদ

**মুদাফফর মসজিদ** () হচ্ছে ইয়েমেনের তাইজ শহরের পুরনো অংশের মাঝখানে অবস্থিত একটি মসজিদ। এটি ত্রয়োদশ শতাব্দীতে নির্মিত হয়। এটি ইয়েমেনের দুটি সুন্দর মসজিদের একটি। এটি পুরনো শহরের বৃহত্তম মসজিদগুলোর মধ্যে অন্যতম এবং সেখানকার অনেক বাসিন্দা মসজিদটিতে জুমার নামাজে উপস্থিত হন। মসজিদটি মাদ্রাসা হিসেবেও পরিচিত ছিল যা বহু ইসলামী পণ্ডিতকে শিক্ষিত করেছে।

## আরও দেখুন
* ইয়েমেনের মসজিদের তালিকা
* ইয়েমেনে ইসলাম

## তথ্যসূত্র

## বহিঃসংযোগ

বিষয়শ্রেণী:ইয়েমেনের মসজিদ